නව පොලිස්පති පූජිත් ජයසුන්දර අද පස්වරුවේ පොලිස් මූලස්ථානයේ නිල වශයෙන් සිය ධුරයේ රාජකාරි ආරම්භ කළා.මෙරට 34 වන පොලිස්පතිවරයා ලෙස පූජිත් ජයසුන්දර අද පස්වරුවේ පත් කෙරුණු අතර ඊට අදාළ පත්වීමේ ලිපිය ජනාධිපති මෛත්‍රීපාල සිරිසේන විසින් ඔහු වෙත භාරදුන්නා.හිස්වූ පොලිස්පති ධුරය සඳහා ජනාධීපතිවරයා විසින් ව්‍යවස්ථා සභාවට ජ්‍යෙෂ්ඨ නියෝජ්‍ය පොලිස්පතිවරු තුන්දෙනෙකුගේ නම් යෝජනා කර තිබුණා.පසුගිය සඳුදා ව්‍යවස්ථා සභාව රැස්වූ අතර, එහිදී ජ්‍යෙෂ්ඨ නියෝජ්‍ය පොලිස්පති පූජිත් ජයසුන්දරගේ නම පොලිස්පති ධුරය සඳහා යෝජනා කෙරුණා.